

**המכללה לביטחון לאומי**

**מפקדת המכללות 871  
המכללה לביטחון לאומי**טלפון: 03-7607400  
פקס: 03-7607500  
תיק: קשח  
סימוכין: דס 083  
ז' בתשרי תש"פ  
6 באוקטובר 2019

**תאריך:**

סגל המב"ל

מפקד המכללות

**הנדון: סיכום אישור תוכניות לסיור צפון**

**כללי**

1. בתאריך ה-6 באוקטובר 2019 התקיים אישור תוכניות לסיור צפון בראשות הח"מ.
2. **נכחו בדיון:** אל"ם רומן גופמן - מוביל הסיור, פרופ' יוסי בן ארצי, אל"ם במיל' יהודה יוחננוף, תנ"צ ערן קמין, מר אמיר מימון, מר אבי אלמוג, אל"ם עמירם יקירה, ד"ר ענת שטרן, ד"ר ענת חן, סא"ל מתן אור ומובילי סיור דרום.

**סיכום**

1. נעשתה עבודה יסודית ומעמיקה מאד בתכנון סיור מקורי ומשמעותי שיהיה רלוונטי למשתתפי המב"ל. ניכרת השקעה רבה של הצוות המוביל בכלל ושל רומן בפרט, ועל כך הערכה רבה.
2. בתוכנית שהוצגה, כולל יום ההכנה, יש עושר רב, וברור שלא נוכל לשמוע את כל האישים שהוצעו. על כן, יש להעביר בסיום התכנון רשימה של כל הדוברים שלא נכנסו לתכנית הסיור ונבחן אפשרות לשלבם במב"ל במסגרת הרצאות אורח, בהקשרים רלוונטיים.
3. יום ההכנה יתקיים במב"ל בשעות 08:30-16:30. ניתן לקיים תצפית באוניברסיטת חיפה יום קודם לכן, בזמן הלימודים שם, ויינתן לכך הזמן הדרוש.
4. היסוד המדיני אינו בא לידי ביטוי בתכנית. יש לתת על כך את הדעת ולשקול שילוב של ביקור / הרצאה של יוניפיל.
5. ע"פ התכנית שהוצגה מתוכנן ליווי של הסיור בנקודות מסוימות על ידי גורמים חיצוניים. נדרש לבחון את הצורך והמשמעות בכל נקודה, ובכל מקרה לתכנן את הזמן המתאים לכך (לא בזמני נסיעה).
6. במהלך הנסיעות צריך לאפשר למשתתפים גם זמן לעצמם, לשיחות אישיות, להתרעננות ולא למלא את כל זמני הנסיעה בתכנים ובפעילויות.
7. סקירות של משתתפים בנושא מורשת אפשריות, אך הן לא נותנות מענה לשאלה "מה לאומי בביטחון הלאומי" ונדרש להציג את הנושא בצורה מאוזנת, אם בכלל.
8. אימון גופני במהלך הסיור יהיה רשות למעוניינים בכך.
9. קוד לבוש בסיור - ע"פ קוד מב"ל לסיורים המפורט בשנתון.
10. מרצים אשר הורשעו בעבירות פליליות ועל כן הם שנויים במחלוקת, ועלו במהלך הדיון כדוברים פוטנציאליים יועלו לאישור מפקד המכללות.
11. **התייחסות נקודתית ללו"ז:**
    1. ההתכנסות ביום הראשון ברגבים צריכה להיות החל מהשעה 07:30 ועד 08:00.
    2. רצוי שארוחת צהריים ביום הראשון תהיה בעיתוי מאוחר יותר, בעדיפות בטבריה (במקום סנדוויצים). לחילופין, יש להקדים את ארוחת הערב.
    3. בערב הראשון לא ניתן לקיים שתי פעילויות, צריך לבחור בין שתי האפשרויות שהוצעו: חמת גדר / מסלול הרכבת החיג'אזית, ולסיים את היום מוקדם יותר (לא יאוחר מ- 21:30).
    4. לא ברור הצורך בשילוב של האלוף גרשון הכהן ברמת הגולן. נדרש לחשוב בשנית מה ההקשר והאם רלוונטי, במיוחד לאור מצוקת הזמן והעובדה שתואמה הרצאה שלו במליאת מב"ל בעונה הישראלית.
    5. בערב השני יש להכניס ללו"ז עיבוד צוותי לפני פעילות הערב (בעדיפות לאחר ארוחת הערב).
    6. את יום הסיור האחרון יש לסיים עד השעה 16:00 בנקודת הסיום.
    7. יש צורך לשלב בלו"ז את מפקד המחוז הצפוני של משטרת ישראל.

**בברכה,**

**מירב צפרי-אודיז**

**מד"רית מב"ל**